રાજય સરકારની વિવિધ કચેરી, બોર્ડ, કોર્પોરેશન, નિગમ, ગ્રાન્‍ટ-ઇન-એઇડ સંસ્‍થાઓ, સોસાયટી એકટ હેઠળ રજીસ્‍ટ્રડ થયેલ સંસ્‍થાઓમાં કોઇ પ્રોજેકટ, મિશન હેઠળ અથવા અન્‍ય કામગીરી માટે ૧૧ માસના કરાર આધારિત હજારો કર્મયોગીઓ ફરજ બજાવી રહયા છે. આ કર્મચારીઓના હિતમાં છેલ્‍લા કેટલાક સમયથી તેઓને મળતા લાભોમાં વધારો કરવાની બાબત રાજય સરકારના વિચારણામાં હતી. જેને તાજેતરમાં રાજય સરકારે ૧૧ માસના કર્મયોગીઓના હિતમાં મહત્‍વનો નિર્ણય કરીને કરાર આધારીત કર્મયોગીઓને રૂા.૨૫૦ સુધીની દૈનિક-મુસાફરી ભથ્‍થુ, વર્ષ દરમિયાન આકસ્‍મિક સંજોગો માટે ૧૧ વધારાની રજાઓ, મહિલા કર્મચારીઓને ૧ વર્ષ બાદના કરારના સમયગાળા પછી મહત્તમ ૯૦ દિવસની માતૃત્‍વ રજાઓ, કર્મચારીનું ચાલુ નોકરી દરમિયાન અકસ્‍માત કે કુદરતી મૃત્‍યુ થાય તેવા કિસ્‍સામાં રૂા.૨,૦૦,૦૦૦/- લાખની મૃત્‍યુ સહાય તેમજ ૧૧ માસના કરારનો સમય પૂર્ણ થાય ત્‍યાર બાદ નિમણૂંકની મુદત લંબાવવા પાત્ર જણાય તેવા કિસ્‍સામાં વધુમાં વધુ ૧પ દિવસની સમય-મર્યાદામાં અચૂક પણે નિમણૂંક લંબાવવાના હુકમો સુનિશ્ચિત કરવાના રહેશે, ગુજરાત સરકારે આજે નિર્ણય કર્યો છે, તેમ નાયબ મુખ્‍યપ્રધાન નીતિનભાઇ પટેલે માહિતી આપી હતી.